google/wiki40b huggingface dataset:
Carl Friedrich Zelter

Liv og virke

Zelter var sønn av en murer og ble selv murermester. Ved siden av arbeidet som murerlærling studerte han musikk på egen hånd. Han ble medlem av Karl Theophil Döbbelins orkester og gikk i 1791 inn i Sing-Akademie zu Berlin som hans lærer og mentor Carl Friedrich Christian Fasch nettopp hadde grunnlagt. Zelter overtok ledelsen da Fasch døde i 1800 og ble i 1806 utnevnt til æresmedlem. I 1809 ble han professor ved Preußische Akademie der Künste.
Ved siden av arbeidet som murer og dirigent, forfattet Zelter musikkpedagogiske skrifter og underviste en rekke elever. Av de mest kjente er Otto Nicolai, Giacomo Meyerbeer, Eduard Grell, og ikke minst søsknene Felix og Fanny Mendelssohn.
Johann Sebastian Bachs musikk var stort sett glemt i Zelters tid, men han selv var full av beundring for Bach og viderformidlet sin entusiasme til eleven Mendelssohn. Zelter har derfor sin del av æren for  den revurderingen og fornyede interessen for Bachs musikk som startet opp etter Mendelssohns oppføring av Matteuspasjonen med Sing-Akademie i 1829.
Musikalsk orienterte Zelter seg mot J.S. Bach og Georg Friedrich Händel. Han skrev symfonier, kantater, motetter, kormusikk og lieder – ikke minst en rekke tonesettinger til dikt av Johann Wolfgang von Goethe. De ble kjent i Weimar 1802, og det utviklet seg et nært vennskap mellom dem. Under en korrespondanse som varte i over 30 år sendte Goethe ofte dikt som Zelter tonesatte lieder til.
Kastrup kirke (Amager)

Historie

Bygningen ble oppført i årene 1883–1884 av Henrik Philip Schmidt i historistisk stil. Den ble bygget i rød teglsten med skifertak, det sistnevnte ble siden byttet ut med tegl. Vinduer og dører ble bygget i rundbuestil og koret hadde en apsis. Veggene i nord og syd er øverst dekorert med buefriser.

Ombygning

I årene 1971–1972 ble kirken bygget kraftig om, og den fikk blant annet klokketårn. Bortsett fra fundamenter og yttermurene, er det lite igjen av den opprinnelige kirken. Billedhuggeren Svend Wiig Hansen sto for den nye totalutsmykningen i aluminium, glass og malte flater. Per Hebsgaard har utført glassmaleriene av nakne mennesker, etter tegninger av Svend Wiig Hansen.
Sysctl

sysctl er et program i enkelte Unix-lignende operativsystemer, deriblant Linux og Berkeley Software Distribution. Programmet leser og modifiserer attributtene til operativsystemkjernen slik som versjonsnr, maksimumsgrenser og settinger av sikkerhet. Programmet er tilgjengelig både som et systemkall for kompilerte programmer, og som en administratorkommando for interaktiv bruk og i skript. Linux behander sysctl som et virtuelt filsystem.
Tunnbröd

Tunnbröd er et fellesnavn for svenske brødslag av flatbrød- og lefsetype. Tunnbröd blir bakt av hvetemel, rugmel og ofte også byggmel. I motsetning til norsk flatbrød inneholder det svenske tunnbrödet oftest noe gjær eller hjortetakk. En kjevler ut deigen tynt — enten med slett kjevle eller rutet eller ruglet kjevle. En steker tunnbrödene helst i gammeldags bakerovn, men i vår tid blir også vanlige stekeovner brukt.
Tunnbröd kan være myke som norsk lefse eller harde som flatbrød. Det blir regnet som uunnværleg til surströmming, men blir også brukt til kåldolmar. Den svenske matretten «bryta» er sundbrutte biter av tunnbröd servert i suppetallerken sammen med melk og tyttebærsyltetøy. Retten tilsvarer norsk soll.
Puning

Puning (kinesisk: 普宁; pinyin: Pǔníng) er et distrikt i byprefekturet Jieyang i provinsen Guangdong i Folkerepublikken Kina. Det har et areal på 1 620 km² og teller 2,04 mill. innbyggere (2003).
Språket teochew, et minnanspråk, har hjemstavn i denne delen av Kina.

Samferdsel

Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.
Seinäjoki lufthavn

Destinasjoner

Flyplassen har ikke rutetrafikk.
Stille før stormen (Flukt-album)

Stille før stormen er et musikkalbum utgitt av Flukt i 2008.
Gul grangallelus

Utseende

Det er helst den gulhvite gallen en ser av disse gallelusene. Gallen finnes ytterst på treets skudd, der knoppen finnes.  Gallen er som et oppsvulmet stykke av treets gren.  Inne i gallen lever lusene i sine nymfestadier. 
Om våren og sommeren er gallen lukket, men åpner seg utpå ettersommeren når barlusene klekkes. Størrelsen på gallen kan variere, men kan bli så stor som en liten hasselnøtt og av og til som en liten valnøtt.  Gallen kan minne om en «ananas». Den  er gulhvit eller grønnaktig og ofte rødfarget langs kanten om sommeren.  På ettersommeren blir den mer brun.

Levevis

Gul grangallelus har en ufullstendig forvandling og lever av å suge plantesaft vekslsvis på gran og lerk. Mens utviklingen er bare på gran.
Eggenelegges ved en knopp, friskt skudd, på grantreet. Når de nyklekte nymfene (larvene] suger på de unge barnålene fører det til at de svulmer opp roten. Etterhvert kryper larvene inn mellom de oppsvulmende nålene og begynner å suge på plantevevet. Her utvikles gallelusen og de typiske gallene dannes. Senere på sommeren, åpner gallen seg og nymfene, som er i sitt siste utviklingsstadie, kryper ut. Det siste hudskiftet foregår på utsiden av gallen. 
De utvokste (imago) gallelusene har vinger. Disse lusene slår seg ned på det treet de utviklet seg på eller de flyr over til et nytt grantre. Her legger de egg. Overvintringen skjer som nymfe i ett av de første nymfestadiene.

Skadedyr

Gul grangallelus forårsaker galledannelse ved å suge på grantreets knopper. Dette hindrer treets naturlige vekst. Særlig uheldig er det om trær som er i produksjon som juletrær blir angrepet.
Mangenvassdraget

Tømmerfløting

Først ble tømmer fløtet fra vassdraget til Vänern. Engebret Soot bygde i 1847-1849 en motstrøms kanal som løftet tømmeret fra Skjervangen til Haldenvassdraget.
Carinoclytus

Utseende

Middelsstore, slanke, brune trebukker med lyse tegninger. Artene kan minne noe om vepser. De er brune med hvit- eller gulaktige tegninger. Antennene er spinkle, bare omtrent en tredjedel så lange som kroppen. Pronotum er nesten sirkelrundt sett ovenfra. Dekkvingene er jevnbrede. Beina er lange og slanke.

Levevis

Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.

Utbredelse

Slekten er vidt utbredt i Afrika.
Øyfjellet (Sømna)

Fjelltrimmen

Fjellet er enkelte år med i den lokale Fjelltrimmen. Traseen er 1,5 km lang og har en stigning på 125 m. Endepunktet, som er et antenne-anlegg, ligger lavere enn høyeste punkt.
Fjortis (TV-serie)

Fjortis er en norsk dramaserie for barn og ungdom på 7 episoder som gikk på NRK1 i 2001. Regi var ved Terje Rangnes. Idé og manuskript ved Terje Rangnes og Morten Hovland.

Om serien

Serien handler om 13-åringen Mons. Han vokser opp i en solid kjernefamilie med kvalitetstid rundt middager og søndagsturer i skog og mark. Men Mons drømmer om en røffere og mer kaotisk tilværelse, og vil ut av den kvelende familieidyllen. Noen ganger lefler han med tanken på hvordan han kan få foreldrene skilt, bare for å røske opp litt. Sammen med kameraten Joachim streber han etter å bli en ufordragelig fjortis.
DS «Pasop»

DS «Pasop» er et av de minste norske dampskipene som fremdeles eksisterer.
Skipet ble bygget som tømmersleper i 1908 av Glommen Mekaniske verksted AS for Fløtnigsforeningen. Den ble utstyrt med en 2 sylindret compound-maskin.
Opprinnelig var DS «Pasop» 35 fot lang, men da den ble satt i drift, viste det seg at den var for kort, slik at akterdekket ble presset ned under vann ved tunge slep. Skipet ble derfor forlenget med 8 fot i 1928 og var deretter i bruk som tømmersleper på Haldenkanalen til 1959, da den ble solgt som lystbåt.
1973 ble DS «Pasop» solgt på auksjon og flyttet fra Haldenkanalen til Oslofjorden. Eieren, Pål Ulsteen, donerte båten 1996 til Stiftelsen D/S Engebret Soot. Samme år ble den flyttet til Haldenkanalen, der restaurering ble påbegynt i Ørje.
Jefferies-demningen

Jefferies-demningen, tidligere kjent som Pinopolis-demningen, er en demning med vannkraftverk beliggende i Berkeley County, delstaten Sør-Carolina i USA. Det nytter vann ved Tailrace Canal fra Cooper River, som er det vestre utløpet av Santee River, og skaper Moultrie-sjøen på hele 240 km².
Kraftverket har en installert produksjonskapasitet på 133 MW, fordelt på fem turbiner. Demningen er 1 730 m lang og 61 m høy. Anlegget ble bygget 1939–1942. Operatør er South Carolina Public Service Authority.
Anlegget inngår i Santee Cooper-prosjektet og var det første anlegget. Det er siden bygget et oljekraftverk på 393 MW med to turbiner ved siden av vannkraftverket. Navnet på vannkraftverket og demningen ble endret i 1966 og oppkalt etter senator Richard M. Jefferies.
Ilmenau

Vennskapsbyer

Ilmenau er vennskapsby med Homburg i Tyskland, Wetzlar i Tyskland, Blue Ash i USA og Targu Mures.
Lost Odyssey

Kaim Argonar

Hovedpersonen i spillet, Kaim Argonar, er en av generalene i republikken Uhra's hær. Kaim er den eneste overlevende etter et stort og brutalt slag mot byen Khent ved Highlands of Wohl, ved spillets innledning. Udødeligheten Kaim har levd med i et tusentalls år blir av han selv omtalt som en byrde, siden han underveis mister alle menneskene han knytter seg til, inkludert ektefelle og barn.
Kaim Argonar fremstår som en heroisk person med et stort hjerte.
Mauesia

Utseende

Artene i slekten Mauesia er farget i gult og svart. De er middelsstore trebukker og etterligner muligens giftige biller i familien Lycidae. Antennene har fine, lange hår på innersiden. Hoder og pronotum har en bred, rødoransje midtstripe. Dekkvingene er grovt punkterte og har et par opphøyde lengderibber.

Utbredelse

Gruppen er utbredt i Mellom- og Sør-Amerika, fra Panama og sørover til Brasil.
Viriclanis kingstoni

Utseende

En liten til middelsstor (vingespenn ca. 50 millimeter), særpreget utseende svermer. Kroppen er hvit bortsett fra noen grønne lengdestriper på thorax. Forvingen er trekantet, lyst grønn med hvite striper som stort sett følger vingeårene. Bakvingen er skinnende hvit.

Utbredelse

Arten ble beskrevet fra Tanzania og er så langt ikke funnet i noen andre land.
Eik gravlund

Eik gravlund eller Eik kirkegård i Bamble kommune (Telemark) ble innviet høsten 1995. Gravlunden er litt sør for Stathelle og er i utgangspunktet tenkt å betjene Langesundhalvøya. Anlegget har oval form og er omgitt av en steinmur. Det foreligger planer om utvidelse, og arealet vil da komme opp i 53 mål.
Chrysonopa

Utseende

Amå (ca. 4 millimeter), avlange, blanke, mørke bladbiller, oftest med blålig eller bronseaktig metallisk glans. Antennene er knapt halvparten så lange som kroppen. Pronotum er rundet, mye smalere enn dekkvingene, noe spredt og kraftig punktert. Dekkvingene er jevnbrede med fine punktrader. Beina har kraftige lår uten tenner på undersiden.

Levevis

Både larvene og de voksne (imago) er planteetere.

Utbredelse

Slekten er utbredt i Sørøst-Asia.
Skandinavisk Tobakskompagni

Kontroverser

I 2003 satte den danske røykeren Allan Lykke Jensen i gang en aksjon mot Skandinavisk Tobakskompagni og House of Prince med krav om erstatning for helseskader forårsaket av røyking.
Samme år var det et lignende tilfelle i Norge. Det norske datterselskapet til ST, Tiedemanns Tobakk havnet i Høyesterett, etter at Robert Lund gikk til sak mot bedriften grunnet helseskader etter mange års røyking. Han døde tre år før Høyesterett avgjorde saken. Familien fortsatte saken mot Tiedemanns, og etter 5 års kamp kom dommen; Familien Lund tapte på alle punkter.
I april 2005 kom TV-Avisen med en rekke rapporter om at ST tilsatte ammoniakk til sigarettene sine. Dette for å øke nikotinopptaket for å gjøre røykere mer avhengige som dermed gjør det vanskelig å slutte å røyke. ST erkjente å ha tilsatt en viss mengde Ammoniakk i sigarettpapiret på sigaretter frem til 2000. På en annen side avviste selskapet at disse stoffene ble brukt for å øke avhengigheten. TV-Avisen hevdet imidlertid at sigaretter fra Skandinavisk Tobakskompagni inneholdt ammoniumforbindelser for å øke nikotinavhengigheten.
Nueva Helvecia

Historie

Nueva Helvecia ble grunnlagt i 24. april 1862.

Transport

Ruta 1 forbinder Nueva Helvecia med Montevideo (øst) og Colonia del Sacramento (vest).
Gullstikka 2003

Gullstikka 2003 ble avholdt 18. mars 2004 på Sentrum Scene. Det var andre gang Gullstikka blir avholdt.

Vinnere og nominasjoner

Gullstikka-vinnerne står i uthevet skrift.
Christian Lind Nielsen

Idrettskarriere

Nielsen fikk sølv på 60 meter hekk under det danske mesterskapet innendørs i 2011, og han fikk bronse på samme øvelse i 2012. Han ble dansk U23-mester på 60 meter innendørs i 2012, og kom på andreplass på 60 meter hekk. Han deltok i Nordisk-baltisk U23-mesterskap i friidrett 2012, og kom der på sjetteplass på 110 meter hekk. Han fikk sølv på 110 meter hekk i Dansk mesterskap i friidrett 2012, og vant 110 meter hekk og 400 meter hekk i det danske U23-mesterskapet utendørs, der han også fikk sølv på 100 meter.
I 2013 fikk han sølv på 60 meter hekk under det danske mesterskapet innendørs, og han vant 60 meter hekk under det danske U23-mesterskapet innendørs og 110 meter hekk under det danske U23-mesterskapet utendørs. Han kom på andreplass 60 meter hekk under det danske mesterskapet innendørs i 2014, og fikk bronse på 110 meter hekk under Dansk mesterskap i friidrett 2014. 
Han vant sjukamp i det danske mesterskapet i mangekamp innendørs i 2016, og i det danske mesterskapet i friidrett innendørs fikk han tre sølvmedaljer; på 60 meter hekk, lengdehopp og på 4 x 200 meter stafett. I det danske mesterskapet 2016 utendørs kom han på tredjeplass i høydehopp og femteplass i spydkast. Han deltok i Europacupen i mangekamp (Second league) i Monzón i 2017, og kom der på åttendeplass i tikamp. Han deltok også i tikamp under Sommeruniversiaden 2017, der han kom på 13.-plass. Han fikk bronse på 110 meter hekk under Dansk mesterskap i friidrett 2017. 
I 2018 vant han sjukamp i det danske mesterskapet i mangekamp innendørs, og han vant 60 meter hekk i det danske mesterskapet i friidrett innendørs. Han kom på fjerdeplass i tikamp i Flanders Cup, og vant tikamp i det danske mesterskapet i mangekamp i august 2018. I det danske mesterskapet i friidrett i 2018 fikk han sølv på 110 meter hekk.
Skipsreder

Skipsreder er betegnelsen på personer som eier og driver handelsfartøy. Det er også de som sender skipene ut på oppdrag og gir lønn til mannskapet. Også betegnelsen reder brukes om en skipsreder.
En skipsreder kan eie ett eller flere skip, og eie skip helt eller delvis (partrederi). Skipsrederens virksomhet blir betegnet som skipsrederi eller bare rederi.
Tidligere var det vanlig at skipperen var medeier i skipet han førte, og at skipperen helt eller delvis sørget for å inngå  fraktavtaler for skipet, særlig returfrakt fra utlandet til Norge.
Flere av de store, norske rederiene er grunnlagt av skippere som etter hvert ble skipsredere ved å eie både skip som de selv førte og hele eller andeler i andre skip.
Vanligst idag er at skipsrederere organiserer sin virksomhet som aksjeselskap (AS). De større selskapene er på Oslo børs og i norsk skipsregister, men enkelte større skipsredere har valgt å ha selskapene registrert og på børs i andre land som de mener gir gunstigere betingelser for selskapenes drift og/eller eiere.
COROT-2b

COROT-2b, tidligere kjent som COROT-Exo-2b, er en eksoplanet som roterer rundt stjernen COROT-2 930 lysår unna i stjernebildet Ørnen. Planeten ble oppdaget 20. desember 2007 under en passasje foran stjernen COROT-2, og var den andre som ble oppdaget av det franskledede COROT space telescope.
COROT-2b er en såkalt hot Jupiter, har omkring 1,43 ganger Jupiters radius og 3,3 ganger større masse enn Jupiter.
Steen Stig Lommer

Biografi

Steen Stig Lommer er sønn av skuespilleren og teatersjefen Stig Lommer og skuespillerinnen Lone Hertz.
Han ble utdannet på Statens Teaterskole i København 1981-1984.
I 1994 medvirket Steen Stig Lommer i Mogenstrup Revyen og ble Årets Revykunstner i 1994. Han gjorde seg først gjeldende i et moderne repertoar for eksempel i I bomuldsmarkernes ensomhed på Mammut Teatret i 1994 og titelrollen i "Killer Joe" på Edison i 1995. Seinere har han hatt klassiske roller som i Helligtrekongersaften og Som man behager på Grønnegårds Teatret i 2001 og 2002. I 2002 spilte han i "Den skaldede sangerinde" på Teatret Sorte Hest og i Spindoctor på Nørrebros Teater. Han var konstitueret leder av Bådteatret 2001/02 og fra 2003 teatersjef for Grønnegårds Teatret.
Blant hans oppgaver på film/TV kan nevnes barndomsvennen i novellefilmen Pigen med de grønne øjne (1994) og Uffe Spage Andersen i Alletiders Nisse (1995). Mest kjent er han nok for sin rolle i Ørnen (2004–06).
UltraBirken løp 2012

Ultraterrengløpet UltraBirken løp 2012 var en del av Birkebeinerløpet 2012, og ble arrangert 8. juni 2013. Løpet var 55 km langt.
Det var påmeldt 79 herrer, hvorav 69 startet, og 64 fullførte. Det var påmeldt 19 kvinner, hvorav 13 startet, og alle 13 fullførte.
Buvik-utvalget

Buvik-utvalget er det populære navnet på Kommuneinndelingsutvalget som vurderte kommuneinndelingene i to perioder. Det ble ledet av Martin Buvik.
Absolute Music 64

Absolute Music 64 er det 64. samlealbumet i den norske Absolute Music-serien og ble utgitt 10. oktober 2014.
Fylkeshuset i Aust-Agder

Fylkeshuset i Aust-Agder er Aust-Agder fylkes administrasjonsenter med blant annet fylkesmannens kontor. Aust-Agder fylkeskommune holder også til i bygget.
Fylkeshuset ligger på toppen av Fløyheia i Arendal, og ble innviet i 1977. Fylkeshuset har en bygningsmasse på omtrent 11 000 kvadratmeter, og huser 130 ansatte. Bygningen er Miljøfyrtårnsertifisert.

Historikk

Byggingen av Fylkeshuset på Fløyheia var omstridt og skapte lokal debatt. Blant åtte aktuelle tomtevalg, ble Fløyheia ansett som det beste alternativet. Arendal kommune tilbød gratis tomt med vei, vann og kloakk, samt et byggetilskudd. Men det var imidlertid omstridt å legge bygget utenfor sentrumskjernen, samt at plasseringen også ville berøre Naturparken, noe som skapte engasjement fra natur- og miljøvernbevegelsen. 
I 1973 ble det avholdt en arkitektkonkurranse for Fylkeshuset. Hele 28 bidrag ble sendt inn. Bl.a. to av det arendalsbaserte arkitektkontoret Ugland & Thorne. Det var imidlertid arkitekt var Harald Ramm Østgaard og hans bidrag "Oppe mellom tunene" som vant konkurransen. 
Byggetrinn 1 ble ferdig i 1978. Byggetrinn 2 var ferdig i 1986, med arkitektkontoret Kjell Jensen bak.
Neophaedon

Utseende

Små, bredt ovale, hvelvede, blanke, mørke bladbiller med noe grønnlig metallisk glans. Antennene er tynne, vel halvparten så lange som kroppen. Pronotum er rundet, ved roten så bredt som dekkvingenes rot. De hvelvede dekkvingene har fine punktrader.

Levevis

Artene lever på ulike urter fra flere ulike plantefamilier.

Utbredelse

Slekten er utbredt i Palearktis.
Sherburne County kraftverk

Sherburne County kraftverk er et varmekraftverk ved Becker i Sherburne County, delstaten Minnesota i USA. Det har en installert produksjonskapasitet på 2.129 MW fordelt på 3 enheter. Brenselkilden er hovedsakelig kull. Utbyggingen skjedde 1970–1987. Operatør og hovedeier er Xcel Energy.
I 2006 hadde hele anlegget utslipp på 18.003.648 tonn CO2.
The Veronicas

The Veronicas er et pop-og rockeband som ble stiftet i 2005 i Australia av tvillingsøstrene Jessica og Lisa Origliasso. 
De har utgitt to musikkalbum, det første albumet het The Secret Life Of, og kom ut i 2005. Det andre albumet kom ut i 2007, og heter Hook Me Up.
The Veronicas bor nå i Los Angeles, California i USA.
Pyoktong

Administrativ inndeling

Fylket er delt inn i en ŭp (småby) og 19 ri (landsby).
Sundklakkstraumen bru

Sundklakkstraumen bru er ei fritt frambygg-bru som krysser Sundklakkstraumen mellom Gimsøya og Vestvågøya i Nordland. Brua er 271 meter lang og har et hovedspenn på 90 meter. Seilingshøyden er 12 meter, og brua har i alt 7 spenn. Den ble åpnet i 1976 og er en del av europavei 10. Sammen med Gimsøystraumen bru (åpnet 1981) erstattet den fergestrekninga mellom Lyngvær på Austvågøya, Smorten på Vestvågøya og Sundklakk på Gimsøya. Fergeforbindelsen ble satt i drift i 1955.
Triola

Triola er et norsk platemerke grunnlagt i 1957 av Egil Monn-Iversen A/S, som var eid av medlemmene i The Monn Keys og Egil Monn-Iversen. Platemerket inngikk som ett av av flere merker i det selskapet og ble tatt over av Arne Bendiksen A/S i 1964.
Etiketten ble også anvendt i Danmark.
Isabella Löwengrip

Biografi

Isabella Löwengrip gikk på Jensen Gymnasium Norra i Stockholm. Hun var i sin gymnastid aktiv i Moderata ungdomsforbundet.
I september 2005, da hun var 14 år, startet Löwengrip bloggen blondinbella.se og ble dermed en av Sveriges første store sosiale påvirkere.  I 2010 var den Sveriges tredje største privatblogg og ble utnevnt til Årets Affärsnätverkare av Business Network International. I 2015 hadde bloggen over 1 million unike besøkende i uken og den er nå Nordens største blogg.  
I 2007 grunnla Löwengrip sitt første selskap, Bellme AB, og hun har siden da vært sjefredaktør for Egoboost Magazine, styreleder i et børsnotert selskap, og deltatt i et antall underholdningsprogrammer, både som programleder og som gjest. 
Den 15. desember 2008 hadde hennes eget fjernsynsprogram, Blondinbellas TV-dagbok, premiere på TV400 og hun deltok i Let's Dance 2009 på TV4 med dansepartneren Jonathan Näslund.
Löwengrip hadde sammen med Tyra Sjöstedt et show på Internet. Web-TV-showet sendtes direkte fra Sturegallerian i Stockholm.
Löwengrip var i 2011 med i det andre avsnittet i den 12. sesongen av Fangene på fortet. Der medvirket hun på laget Nätkatterna sammen med Petra Tungården, Anchisa "Foki" Wallström og Paulina "Paow" Danielsson. Nätkatterna konkurrerte mot Alfapumorna.
Konferensresan sendtes på Kanal 5 i 2010 hvor Löwengrip var en av de medvirkende.
I september 2011 startet Löwengrip som bisittee til Malou von Sivers i TV-programmet i Malou etter ti på TV4. Etter to måneder hoppet Löwengrip av programmet på grunn av de negative kommentarene om henne som kom inn under sending. I mai 2012 presenterte Blondinbella seg bredt i sin avis Egoboost.
I 2013 spilte Löwengrip en rolle i filmen Orion.  Filmen ble spilt inn i 2010.
Isabella Löwengrip er siden den 31. august 2013 gift med Odd Spångberg. Paret har to barn. De ble separert i mai 2017.
Bønsnes

Bønsnesgårdene

Det finnes også en gård med navnet Bønsnes, første gang nevnt i et diplom fra 1457. Gården ser ut til å være delt alt på den tiden, da den nevnes som Nordre Bønsnes (også kjent som Lille Bønsnes). En annen er Østre Bønsnes (også kjent som Store Bønsnes). Man har antatt at kirken og stedet er oppkalt etter den gamle storgården, som trolig er en urgård.

Olav den hellige

Kong Olav II Haraldsson, som falt i slaget på Stiklestad i 1030, vokste etter tradisjonen opp hos sin stefar Sigurd Syr på Bønsnes. Han ble helgenkåret i Nidaros i 1031. St. Olavs skrin i Nidarosdomen var et viktig nordisk valfartssted i nær fem hundre år fram til reformasjonen i 1537.
Flekkerøy Sangkamerater

Flekkerøy Sangkamerater er et mannskor på Flekkerøy i Kristiansand. Medlemmene kommer også fra Vågsbygd, og koret har sine øvelser i Vågsbygd. Koret, som ble startet i 2000, opptrer med faste musikere på trekkspill, gitar og bass og har to faste solister, Sveinung Kristiansen, tenor og Ledvin Hansson, bass.
I årene som er gått siden starten, har Flekkerøy Sangkamerater gitt ut tre musikkalbum. Koret var en av initiativtakerne til prosjektet Evangeliske sanger i sør og er faste deltakere på konsertene som prosjektet arrangerer. De har et aktivt turnéliv og gjennomfører årlig tre til fire lengre sangerturer og har besøkt steder både i Rogaland, Møre og Romsdal og Nord-Norge.